Mbrojtja e Shtëpisë Farnsworth
Në shtetin e Ilinoit, ajo është një nga shtëpitë më ikonike në SHBA
Shtëpia Farnsworth në shtetin e Ilinoit është një nga shtëpitë më të njohura në Shtetet e Bashkuara. Mijëra turistë e vizitojnë atë çdo vit.Projekti i saj është frymëzuar nga vendndodhja e saj pranë një lumi, por, siç njofton korrespondenti i Zërit së Kane Farabaugh, pikërisht vendi ku është ndërtuar ajo tani kërcënon këtë ikonë të Historisë Kombëtare. Kjo është një shtëpi prej qelqi, e ndërtuar përgjatë lumit Foks në Plano të Ilinoit. Për Dr. Edith Farnsworth, kjo shtëpi ishte një pikë pushimi. Maurice Parrish i Orgaanizatës Kombëtar për Ruajtjen e Historisë, thotë se në vitin 1945, Cr. Farnsworth i kërkoi arkitektit të njohur Ludwig Mies van der Rohe t’i ndërtonte asaj një shtëpi. Projekti ishte ndryshe nga prirjet e kohës. Ludwig Mies van der Rohe e dinte se zona rrezikohej nga përmbytjet, dhe e mori parasysh këtë gjatë projektimit të shtëpisë. Por edhe gjatë ndërtimit në fillim të viteve 1950, uji arriti nivelin më të lartë se ç’ishte parashikuar. Që atëherë, uji ka depërtuar në shtëpi disa herë, duke shkaktuar dëme të mëdha. Organizata Kombëtare për Ruajtjen e Historisë tani e menaxhon pronën dhe po shqyrton mundësinë e zhvendosjes së shtëpisë. Shtëpia Farnsworth është më shumë se një projekt që ka krijuar një prirje të re, thotë arkitiekti nga Çicago, Dirk Lohan. Ajo ishte projektuar nga gjyshi i tij, Ludvig Mies Van Der Rohe, dhe ka frymëzuar karrierën e tij. Lohan mbështet instalimin e një sistemi hidraulik për të ngritur shtëpinë mbi nivelin në rritje të përmbytjeve dhe për ta mbajtur atë aty ku është. Organizata Kombëtare për Ruajtjen e Historisë, së bashku me grupin jo-fitimprurës Monumentet e Ilinoit, do të marrin vendimin përfundimtar brenda këtij viti për fatin e kryeveprës arkitektonike minimaliste të Ludwig Mies van der Rohe-së.